ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ નવી દિલ્હીમાં બુદ્ધ જયંતીની ઉજવણીમાં ભાગ લીધો
પ્રધાનમંત્રી શ્રી નરેન્દ્ર મોદી બુદ્ધ જયંતીનાં અવસર પર નવી દિલ્હીમાં ઇન્દિરા ગાંધી ઇન્ડોર સ્ટેડિયમ ખાતે થયેલી ઉજવણીમાં જોડાયા હતા.
તેમણે સંઘ દાન અર્પણ કર્યું હતું. તેમણે સારનાથની કેન્દ્રીય ઉચ્ચ તિબ્બતી શિક્ષણ સંસ્થાન અને બોધગયાનાં અખિલ ભારતીય ભિક્ષુ સંઘને વૈશાખ સન્માન પ્રશસ્તિ પત્ર પણ અર્પણ કર્યા હતા.
આ પ્રસંગે ઉપસ્થિત જનસમૂદાયને સંબોધતા પ્રધાનમંત્રીએ જણાવ્યું હતું કે ભારત એક અનોખી સંસ્કૃતિનું સ્થાન છે જ્યાં ઉન્નત વિચારોથી માનવજાતી હંમેશાં લાભાન્વિત થતી રહી છે. તેમણે જણાવ્યું કે, ભગવાન બુદ્ધના શિક્ષણથી ઘણા રાષ્ટ્રોનું ઘડતર થયું છે. એમણે ઉમેર્યું હતું કે, ભારત ક્યારેય આક્રમક રહ્યું નથી.
પ્રધાનમંત્રીએ ભગવાન બુદ્ધે આપેલા આઠ માર્ગો અંગે ચર્ચા કરી હતી અને જણાવ્યું હતું કે આ માર્ગને અનુસરવાથી વર્તમાન સમયમાં આપણે જે સમસ્યાનો સામનો કરી રહ્યા છીએ તેનો ઉકેલ આવી શકે છે.
પ્રધાનમંત્રીએ જણાવ્યું કે પ્રેમ અને કરૂણા અંગે ભગવાન બુદ્ધનો સંદેશ આજે સમગ્ર વિશ્વ માટે લાભદાયી છે. તેથી જ તેમણે ભારપૂર્વક જણાવ્યું હતું કે જે લોકો બુદ્ધમાં વિશ્વાસ રાખે છે તે તમામે તેમની શક્તિનું એકીકરણ કરીને આ ઉમદા કાર્યમાં જોડાવું જોઇએ.
પ્રધાનમંત્રીએ જણાવ્યું હતું કે ભગવાન બુદ્ધે ચીંધેલા માર્ગ પર સરકાર કરૂણા સાથે પ્રજાની સેવાનું કાર્ય કરે છે. કેન્દ્ર સરકાર ભારતનો સાંસ્કૃતિક વારસો જાળવી રાખવા માટે એક વિશાળ દ્રષ્ટિકોણ સાથે કાર્ય કરે છે. જેમાં ભગવાન બુદ્ધ સાથે સંકળાયેલા વારસાનો પણ સમાવેશ થાય છે. બૌદ્ધ પરિપથનાં વિકાસ માટે સરકારે રૂપિયા 360 કરોડ મંજૂર કર્યા છે.
પ્રધાનમંત્રીએ ઉપસ્થિત મેદનીને દેશ તેની સ્વતંત્રતાના 75 વર્ષની ઉજવણી માટે 2022નાં નવા ભારત માટે યોગદાન આપવા અનુરોધ કર્યો હતો. તેમણે દરેકને એક સંકલ્પ લેવા જણાવ્યું હતું જે સંકલ્પને તેઓ 2022 સુધીમાં પૂર્ણ કરી શકે.
RP
(Visitor Counter : 63
મંત્રીમંડળ
મંત્રીમંડળે ભારત અને ઓસ્ટ્રિયા વચ્ચેના સમજૂતી કરારને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે ભારતના માર્ગ પરિવહન અને રાજમાર્ગ મંત્રાલય તથા ઓસ્ટ્રિયાના પરિવહન, સંશોધન અને તકનિક મંત્રાલય વચ્ચે રોડ ઇન્ફ્રાસ્ટ્રક્ચર ક્ષેત્રે તકનિકી સહકાર અંગેનાં સમજૂતી કરાર ને મંજૂરી આપી દીધી છે.
અસરઃ
આ સમજૂતી કરારનો હેતુ બન્ને દેશો વચ્ચે માર્ગ પરિવહન, માર્ગ/રાજમાર્ગોનો માળખાકીય વિકાસ, સંચાલન અને વહિવટ, માર્ગ સલામતી અને આધુનિક પરિવહન વ્યવસ્થાઓના ક્ષેત્રમાં દ્વિપક્ષીય સહકાર માટે અસરકારક માળખાનું નિર્માણ કરવાનો છે.
આ સમજૂતી કરાર ભારત અને ઓસ્ટ્રિયા વચ્ચેના જોડાણોને વધુ મજબૂત કરશે, તેમજ લાંબા સમયથી અસ્તિત્વ ધરાવતા દ્વિપક્ષીય સંબંધોને પ્રોત્સાહન આપશે અને બન્ને દેશો વચ્ચેના વ્યાપારિક અને પ્રાદેશિક સમન્વયમાં વધારો કરશે.
ફાયદાઓઃ
માર્ગ પરિવહન ક્ષેત્રમાં ભારત-ઓસ્ટ્રિયા વચ્ચેનો દ્વિપક્ષીય સહકાર માર્ગ સુરક્ષામાં વધારાની સાથે-સાથે આ ક્ષેત્ર માટે આકર્ષક નાણાકીય સંભાવનાઓ એમ બન્ને રીતે ફાયદાકારક બની રહેશે. આ રીતે પરિવહન ક્ષેત્રમાં પ્રસ્તાવિત આ સમજૂતી કરાર થકી બન્ને દેશો વચ્ચે પહેલેથી જ અસ્તિત્વ ધરાવતા સારા સંબંધોને પ્રોત્સાહન મળશે અને તે વધુ ગાઢ બનશે.
પૃષ્ઠભૂમિઃ
ભારત 1949માં બન્ને દેશો વચ્ચે દ્વિપક્ષીય જોડાણની સ્થાપનાના સમયથી જ ઓસ્ટ્રિયા સાથે સારા રાજદ્વારી સંબંધો ધરાવે છે. બન્ને દેશો મૈત્રીપૂર્ણ આર્થિક અને રાજદ્વારી સંબંધોનો ઇતિહાસ ધરાવે છે. ઓસ્ટ્રિયા ઇલેક્ટ્રોનિક ટોલ વ્યવસ્થા, ઇન્ટિલિજન્ટ પરિવહન વ્યવસ્થા, ટ્રાફિક નિયંત્રણ વ્યવસ્થા, સુરંગ દેખરેખ વ્યવસ્થા, જીયો-મેપિંગ અને ભૂસ્ખન સુરક્ષા પગલાંઓ માટે અત્યાધુનિક તકનિકો ધરાવે છે.
NP/J.Khunt/GP/RP
(Visitor Counter : 89
સમાજીક ન્યાય અને અધિકારીતા મંત્રાલય
લૉકડાઉનના સમયમાં દિવ્યાંગ લોકોની લઘુતમ સહાયક સેવાઓ સુનિશ્ચિત કરવા માટે DEPwD એ ગૃહ મંત્રાલયને વિનંતી કરી
સામાજિક ન્યાય અને સશક્તિકરણ મંત્રાલય અંતર્ગત દિવ્યાંગ સશક્તિકરણ વિભાગ  દ્વારા ગૃહ મંત્રાલયને વિનંતી કરવામાં આવી હતી કે લૉકડાઉનના સમય દરમિયાન દિવ્યાંગ લોકો ની લઘુતમ સહાયક સેવાઓ સુનિશ્ચિત કરવા માટે યોગ્ય પગલાં લેવામાં આવે.
ગૃહ મંત્રાલયના સચિવને DEPwDના સચિવે પત્ર લખીને જણાવ્યું હતું કે, જોખમની પરિસ્થિતિમાં દિવ્યાંગ લોકો ખૂબ નિઃસહાય સ્થિતિમાં મૂકાઇ ગયા છે. દિવ્યાંગતાના કારણે તેમની સતત સંભાળ લેવી જરૂરી છે અને સહકાર આપવો જરૂરી છે. તેમાંથી ઘણા લોકો તેમની દૈનિક પ્રવૃત્તિઓ/જીવન માટે સંભાળ લેનાર, નોકર અને અન્ય સહાયક સેવા પ્રદાતાઓ પર નિર્ભર છે. લૉકડાઉનના સમયગાળા દરમિયાન દિવ્યાંગ લોકો જે મુશ્કેલીઓ ભોગવી રહ્યા છે તે અંગે વિવિધ ક્વાર્ટરમાંથી DEPwDને ઘણા કૉલ આવી રહ્યા છે કારણ કે આ સ્થિતિમાં તેમના નોકર/સંભાળ લેનારાઓને તેમના ઘર સુધી પહોંચવામાં ઘણી મુશ્કેલી પડી રહી છે. બીમારીનો ફેલાવો રોકવા માટે સામાજિક અંતરના માપદંડોનું પાલન કરવામાં આવે છે તેમાં કોઇ જ શંકા નથી પરંતુ સાથે સાથે આ સમયમાં લોકોની ગતિવિધીઓ પર મૂકવામાં આવેલા ચુસ્ત પ્રતિબંધોની સ્થિતિમાં આવશ્યક સહાયક સેવાઓ મળી રહે તે સુનિશ્ચિત કરવા યોગ્ય પગલાં લેવાની જવાબદારી પણ સરકારની છે.
પત્રમાં વિનંતી કરવામાં આવી હતી કે, રાજ્યો/ કેન્દ્ર શાસિત પ્રદેશોમાં કાયદાનો અમલ કરાવતા અધિકારીઓ માટે સૂચનાઓ જાહેર કરવામાં આવે કે, તેઓ દિવ્યાંગ લોકોની સંભાળ લેનારા/નોકરોને પ્રાથમિકતાના ધોરણે પાસ ઇશ્યુ કરવા માટે તાત્કાલિક પગલાં લે. જો જરૂર હોય તો, ઝડપી ખરાઇ માટે દિવ્યાંગ લોકોની બાબતોનું ધ્યાન રાખતા જિલ્લા અધિકારીઓની પણ મદદ લઇ શકાય. સ્થાનિક પોલીસને પણ કોઇપણ વિલંબ કર્યા વગર દિવ્યાંગ લોકોની સ્પષ્ટ વિનંતીનો તેમના વિસ્તારમાં વ્યાપક ફેલાવો કરવાની સલાહ આપી શકાય.
GP/DS
(
પ્રધાનમંત્રીનું કાર્યાલય
ઓસ્ટ્રેલિયાના વિદેશી બાબતો અને મહિલા મંત્રી મહામહિમ મેરીસ પેને અને સંરક્ષણ મંત્રી મહામહિમ પીટર ડટનએ પ્રધાનમંત્રી સાથે મુલાકાત કરી
ઓસ્ટ્રેલિયાના વિદેશી બાબતો અને મહિલા મંત્રી મહામહિમ મેરીસ પેને અને સંરક્ષણ મંત્રી મહામહિમ પીટર ડટનએ પ્રથમ મંત્રી-સ્તરીય 2+2 ની ભારત અને ઓસ્ટ્રેલિયા વચ્ચે સંવાદની સમાપ્તિ પછી આજે તરત જ પ્રધાનમંત્રી શ્રી નરેન્દ્ર મોદી સાથે સૌજન્ય મુલાકાત કરી હતી.
પ્રધાનમંત્રીએ 2+2 વાટાઘાટો દરમિયાન મહત્વપૂર્ણ ચર્ચાઓ માટે ઓસ્ટ્રેલિયન મહાનુભાવોની પ્રશંસા કરતા કહ્યું કે, તે બંને દેશો વચ્ચે વધતા વ્યૂહાત્મક સંપાતનો સંકેત છે.
બેઠક દરમિયાન અનેક મુદ્દાઓ પર ચર્ચા કરવામાં આવી હતી, જેમાં બંને પક્ષો વચ્ચે દ્વિપક્ષીય વ્યૂહાત્મક અને આર્થિક સહયોગના વધુ વિસ્તરણની સંભાવનાઓ, ભારત-પ્રશાંત ક્ષેત્ર તરફ બંને દેશોની સહિયારી દ્રષ્ટિ અને માનવ સેતુ તરીકે ઓસ્ટ્રેલિયામાં ભારતીય સમુદાયના વધતા મહત્વનો સમાવેશ થાય છે.
પ્રધાનમંત્રીએ ગયા વર્ષે બંને દેશો વચ્ચે સ્થાપિત વ્યાપક વ્યૂહાત્મક ભાગીદારીને ઝડપથી આગળ વધારવામાં પ્રધાનમંત્રી સ્કોટ મોરિસનની ભૂમિકાની પ્રશંસા કરી હતી. તેમણે પ્રધાનમંત્રી મોરિસનને વહેલી તકે ભારત આવવાનું આમંત્રણ આપ્યું.
(
પ્રધાનમંત્રીનું કાર્યાલય
પ્રધાનમંત્રીએ શ્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ ઉત્તરાખંડના મુખ્યમંત્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ તેમને અભિનંદન પાઠવ્યા હતા. તેમણે આજે શપથ ગ્રહણ કરનારા અન્ય લોકોને પણ અભિનંદન આપ્યા હતા.
પ્રધાનમંત્રીએ એક ટ્વીટમાં કહ્યું, ‘શ્રી @pushkardhami અને અન્ય એ તમામ લોકો કે જેમણે આજે શપથ ગ્રહણ કર્યા તેમને અભિનંદન. આ ટીમને શુભકામનાઓ કે તેઓ ઉત્તરાખંડની પ્રગતિ અને સમૃદ્ધિ માટે ઉત્તમ કાર્ય કરશે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રામીણ વિકાસ મંત્રાલય
‘આઝાદી કા અમૃત મહોત્સવ’ના ભાગરૂપે રાષ્ટ્રીય સ્તરે MGNREGA અધિકાર જાગૃતિ સપ્તાહનું આયોજન કરવામાં આવ્યું
અધિકાર જાગૃતિ અભિયાન લાભાર્થીઓને MGNREGA યોજનાનો મહત્તમ લાભ મેળવવા માટે સક્ષમ બનાવશે
‘આઝાદી કા અમૃત મહોત્સવ’ ના ભાગરૂપે રાજ્યો/કેન્દ્રશાસિત પ્રદેશોએ મહાત્મા ગાંધી એનઆરઇજી એક્ટ હેઠળ શ્રમિકોને તેમના અધિકારો અને હક વિશે જાગૃત કરવા માટે અધિકાર જાગૃતિ સપ્તાહનું આયોજન કર્યું હતું. 27 ઓગસ્ટથી 2 સપ્ટેમ્બર 2021 વચ્ચે આ સપ્તાહ મનાવવામાં આવ્યો હતો. મહાત્મા ગાંધી નરેગા એક્ટમાં શ્રેણીબદ્ધ જોગવાઈઓ નોકરી શોધનારાઓને સંખ્યાબંધ કાનૂની અધિકારો પ્રદાન કરે છે.
સિક્કિમના પશ્ચિમ જિલ્લામાં અધિકારીઓ મહાત્મા ગાંધી નરેગા શ્રમિકોને તેમના કાયદા અને અધિકારો વિશે જાગૃત કરવા માટે પહોંચી રહ્યા છે
રાજ્યો/કેન્દ્રશાસિત પ્રદેશો દ્વારા અધિકારોને લોકો માટે સુલભ બનાવવા માટે અનેક પહેલ કરવામાં આવી હતી. રાજ્યો/કેન્દ્રશાસિત પ્રદેશોએ તેમના સંબંધિત જિલ્લાઓ, બ્લોક અને ગ્રામ પંચાયતોમાં વિવિધ પ્રવૃત્તિઓનું સંકલન કર્યું. શ્રમિકોની સુવિધા માટે, વિવિધ જિલ્લાઓમાં ગ્રામ પંચાયત ભવનમાં ગ્રામસભાઓ યોજવામાં આવી હતી, જ્યારે કેટલાક જિલ્લાઓ કામના સ્થળોએ શ્રમિકો સુધી પહોંચ્યા હતા. મહાત્મા ગાંધી નરેગાના લાભાર્થીઓ, અધિકારીઓ અને રાજ્યો/કેન્દ્રશાસિત પ્રદેશોના અધિકારીઓએ ઉત્સાહ સાથે સક્રિયપણે ભાગ લીધો છે. આ અધિકાર જાગૃતિ અભિયાન લાભાર્થીઓને મહાત્મા ગાંધી એનઆરઇજી યોજનાનો મહત્તમ લાભ મેળવવા માટે સક્ષમ બનાવશે.
ડુંગરપુર જિલ્લાઓમાં ગ્રામ પંચાયત સમિતિએ મનરેગા શ્રમિકો માટે અધિકાર જાગૃતિ અભિયાન હાથ ધર્યું
ઇન્ડિયા@75 ‘આઝાદી કા અમૃત મહોત્સવ’ 75 સપ્તાહ લાંબી ઉજવણી છે જે 12 માર્ચ, 2021ના રોજ પ્રધાનમંત્રી દ્વારા શરૂ કરવામાં આવી હતી.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 292
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે આજે ડ્રગ કન્ટ્રોલર જનરલ ઓફ ઇન્ડિયા એ સીરમ ઇન્સ્ટિટ્યૂટ ઓફ ઇન્ડિયા  અને ભારત બાયોટેકની કોવિડ-19 રસીઓને મંજૂરી આપવાના નિર્ણયને આવકાર્યો
શ્રી અમિત શાહે કહ્યું કે, “ભારત માટે ઐતિહાસિક સફળતા!”
“ભારતને ગર્વ થાય એવી સફળતા અપાવવા બદલ આપણા અતિ પ્રતિભાસંપન્ન અને મહેનતુ વૈજ્ઞાનિકોને સલામ”
“કોવિડમુક્ત ભારત તરફ અગ્રેસર થવા માટે સતત પ્રેરિત કરવા બદલ પ્રધાનમંત્રી શ્રી નરેન્દ્ર મોદીજીને અભિનંદન. વિઝનરી લીડરશિપથી મોટો ફરક પડી શકે છે”
“ભારતમાં બનેલી રસીઓને પ્રાપ્ત થયેલી મંજૂરી પ્રધાનમંત્રી નરેન્દ્ર મોદીના આત્મનિર્ભર ભારતના વિઝનને પ્રોત્સાહન આપવામાં ગેમ ચેન્જર પુરવાર થશે”
“આપણે આ પડકારજનક સ્થિતિસંજોગો દરમિયાન માનવજાતની નિઃસ્વાર્થ ભાવે સેવા કરનાર આપણા વૈજ્ઞાનિકો, ડૉક્ટરો, મેડિકલ સ્ટાફ, સુરક્ષા કર્મચારીઓ અને તમામ કોરોના વોરિયર્સના આભારી છીએ”
કેન્દ્રીય ગૃહમંત્રી શ્રી અમિત શાહે આજે ડ્રગ્સ કન્ટ્રોલર જનરલ ઓફ ઇન્ડિયા એ સીરમ ઇન્સ્ટિટ્યૂટ ઓફ ઇન્ડિયા  અને ભારત બાયોટેકની કોવિડ-19 રસીઓને આપેલી મંજૂરીઓ આપવાના નિર્ણયને આવકાર્યો હતો.
આ મંજૂરીઓને આવકારતા ટ્વીટમાં શ્રી અમિત શાહે કહ્યું હતું કે, “ભારત માટે ઐતિહાસિક સફળતા! ડીસીજીઆઈએ સીરમ ઇન્સ્ટિટ્યૂટ ઓફ ઇન્ડિયા અને ભારત બાયોટેકની કોવિડ રસીઓને મંજૂરી આપી છે. ભારતને ગર્વ થાય એવી સફળતાની ભેટ ધરવા બદલ આપણા અતિ પ્રતિભાસંપન્ન અને મહેનતુ વૈજ્ઞાનિકોને સલામ. પ્રધાનમંત્રી શ્રી નરેન્દ્ર મોદીજીને કોવિડમુક્ત ભારત તરફ આગળ દોરવા બદલ અભિનંદન. વિઝનરી લીડરશિપથી મોટો ફરક પડી શકે છે. આપણે ફરી એક વાર દર્શાવ્યું છે કે, નવું ભારત કટોકટી દરમિયાન ઇનોવેશન કરવા અને માનવજાતની મદદ કરવા માટે આતુર છે. ભારતમાં બનેલા આ રસીઓને મંજૂરી પ્રધાનમંત્રી નરેન્દ્ર મોદીના આત્મનિર્ભર ભારતના સ્વપ્નને સાકાર કરવા પ્રોત્સાહન આપવા ગેમ ચેન્જર પુરવાર થશે. આપણે આ પડકારજનક સમયગાળા દરમિયાન માનવજાતની કટિબદ્ધતાપૂર્વક સેવા કરનાર આપણા વૈજ્ઞાનિકો, ડૉક્ટરો, મેડિકલ સ્ટાફ, સુરક્ષા કર્મચારીઓ અને તમામ કોરોના વોરિયર્સના હૃદયપૂર્વક આભારી છીએ. દેશ માનવજાતને સેવા નિઃસ્વાર્થ ભાવે કરવા બદલ હંમેશા તેમનો ઋણી રહેશે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સ્વર્ગસ્થ રામ વિલાસ પાસવાનજીને તેમની જન્મજયંતિ નિમિત્તે યાદ કર્યા
પ્રધાનમંત્રી શ્રી નરેન્દ્ર મોદીએ સ્વર્ગસ્થ રામ વિલાસ પાસવાનજીને તેમની જન્મજયંતિ નિમિત્તે યાદ કર્યા અને કહ્યું કે તેઓ ભારતના સૌથી અનુભવી સંસદસભ્યો અને સંચાલકોમાંના એક હતા.
એક ટવીટમાં પ્રધાનમંત્રીએ કહ્યું, "આજે મારા મિત્ર સ્વર્ગસ્થ રામ વિલાસ પાસવાનજીની જન્મજયંતિ છે. હું તેમની ઉપસ્થિતિને ખૂબ જ યાદ કરું છું. તેઓ ભારતના અનુભવી સંસદસભ્ય અને સંચાલકોમાંના એક હતા. જાહેર સેવા અને સશક્તિકરણમાં તેમનું યોગદાન સમાજના નબળા વર્ગને હંમેશાં યાદ રહેશે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી કાલે 7મા આંતરરાષ્ટ્રીય યોગ દિવસ કાર્યક્રમને સંબોધિત કરશે
પ્રધાનમંત્રી શ્રી નરેન્દ્ર મોદી કાલે 21 જૂને સવારે 6.30 વાગ્યે 7મા આંતરરાષ્ટ્રીય યોગ દિવસ કાર્યક્રમને સંબોધિત કરશે.
પ્રધાનમંત્રીએ એક ટ્વીટમાં કહ્યું, “કાલે 21 જૂને, આપણે 7મો યોગ દિવસ મનાવીશું. આ વર્ષનો વિષય ‘યોગ ફોર વેલનેસ’ છે જે શારીરિક અને માનસિક કલ્યાણ માટે યોગના અભ્યાસ કરવા પર કેન્દ્રિત છે. હું કાલે સવારે લગભગ 6.30 વાગ્યે યોગ દિવસ કાર્યક્રમને સંબોધિત કરીશ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મહત્વના માળખાકીય સુવિધાના પ્રોજેકટના અમલીકરણ માટે દ્વિપક્ષી કરાર હેઠળની એજન્સી પાસેથી રાજ્ય સરકારની સંસ્થાઓને વિદેશી સહાય મેળવવા માટે કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી ભારત સરકારની કેબિનેટે માળખાકીય સુવિધાઓના મહત્વના પ્રોજેકટસ પૂર્ણ કરવા માટે નાણાંકીય દ્રષ્ટીએ સધ્ધર રાજ્ય સરકારની સંસ્થાઓને સીધી દ્વિપક્ષી ઓડીએ  પાર્ટનર્સ પાસેથી નાણાંકીય સહાય મેળવવા માટેની નીતિ વિષયક માર્ગરેખાઓને મંજૂરી આપી છે. રાજ્ય સરકારની સંસ્થા, ધ મુંબઈ મેટ્રોપોલિટન રિજીયન ડેવલપમેન્ટ ઓથોરિટી ને પણ જાપાન ઈન્ટરનેશનલ કો-ઓપરેટિવ એજન્સી ને મુંબઈ ટ્રાન્સ હાર્બર લીંક  પ્રોજેકટ પાસેથી ધિરાણ લેવાની મંજૂરી આપવામાં આવી છે. મુંબઈ ટ્રાન્સ હાર્બર લીંક નો અંદાજીત ખર્ચ રૂ. 17854 કરોડ થશે, જેમાંથી JICAના ધિરાણનો હિસ્સો રૂ. રૂ. 15109 કરોડ રહેવાની અપેક્ષા છે.
આ માર્ગરેખાઓથી રાજ્ય સરકારની સંસ્થાઓને વિદેશી દ્વિપક્ષી ફન્ડિંગ એજન્સી પાસેથી, કેટલીક શરતોને આધીન સીધી નાણાકીય સહાય લેવાની સુવિધા પ્રાપ્ત થશે અને ધિરાણની તમામ પરત ચૂકવણી અને ભંડોળ આપનાર એજન્સીને ચૂકવવાનું થતું વ્યાજ નાણાં લેનાર જે તે સંસ્થાએ સીધું ચૂકવવાનું રહેશે. સબંધિત રાજય સરકાર આ ધિરાણ માટે ગેરંટી આપશે. ભારત સરકાર આ ધિરાણ માટે કાઉન્ટર ગેરંટી આપશે.
વર્તમાન સમયમાં વિદેશી નાણાંકીય સહાય માળખાગત સુવિધાઓના મોટા પ્રોજેકટસ, સામાજિક ક્ષેત્રોના પ્રોજેકટસ અને સંસ્થાકીય ક્ષમતાના નિર્માણની સહાયમાં મહત્વની ભૂમિકા ભજવે છે. વૈશ્વિક આર્થિક માળખા હેઠળ રાજ્ય સરકારો દ્વારા સ્પર્ધાત્મક તાકાત હાંસલ કરવાના હેતુથી હાથ ધરાતા માળખાગત સુવિધાઓના મોટા પ્રોજેકટસની નાણાંકીય જરૂરિયાતો પૂર્ણ કરવા માટે ભંડોળ મેળવવામાં નડતી મોટી ઉણપ નિવારવામાં વિદેશી સહાયનું મહત્વ વધ્યું છે. વર્તમાન સમયમાં દ્વિપક્ષી અને બહુપક્ષી સ્ત્રોતો પાસેથી ભારત સરકાર દ્વારા વિકાસલક્ષી વિદેશી સહાય મેળવવામાં આવે છે તેમાં  સેન્ટ્રલ સેકટરના પ્રોજેકટસ/પ્રોગ્રામ્સ માટે કેન્દ્ર સરકારની જાહેર ક્ષેત્રની સંસ્થાઓ દ્વારા અમલમાં મૂકાતા પ્રોજેકટસ અને  રાજ્ય સરકારો વતી સ્ટેટ સેકટરના પ્રોજેકટસ/પ્રોગ્રામ્સ રાજ્ય સરકારો દ્વારા અમલમાં મૂકાતા અને/અથવા સ્થાનિક સ્વરાજ્યની સંસ્થાઓ અને જાહેર ક્ષેત્રના એકમો માટેની સહાયનો સમાવેશ થાય છે. વર્તમાન માર્ગરેખાઓમાં રાજ્ય સરકારની સંસ્થાઓને વિદેશી એજન્સીઓ પાસેથી સીધી સહાય મેળવવાની મંજૂરી નથી.
રાજ્ય સરકારની કેટલીક એજન્સીઓ રાષ્ટ્રિય મહત્વ ધરાવતા મોટા પ્રોજેકટસ હાથ ધરી રહી છે. આ પ્રોજેકટસ અર્થક્ષમ અને આર્થિક દ્રષ્ટીએ સધ્ધર હોય તો પણ રાજ્ય સરકારોને આવા પ્રોજેકટસ માટે જંગી ભંડોળ અને ધિરાણ મેળવવાની જરૂર ઊભી થાય છે ત્યારે તેમની ધિરાણ મેળવવાની સંબંધિત મર્યાદા પૂરી થઈ જાય છે. આથી દેશમાં મહત્વના માળખાગત સુવિધાના પ્રોજેકટસમાં મૂડીરોકાણની ગતિને વેગ આપવા માટે, અન્ય ક્ષેત્રોની નાણાંકીય જરૂરિયાત અંગે સમાધાન કરવું પડે નહીં તે રીતે દ્વિપક્ષી કરારની સંસ્થાઓ પાસેથી રાજ્ય સરકારની સંસ્થાઓ સીધું વિદેશી ધિરાણ મેળવી શકે તે હેતુથી આ ધિરાણ પ્રાપ્ત કરવાની જોગવાઈઓમાં ફેરફાર કરવાનું જરૂરી જણાતુ હતું. આ સત્તા આપવાથી નાણાંકીય દ્રષ્ટીએ સધ્ધર રાજ્ય સરકારની સંસ્થાઓ માળખાગત સુવિધાના મહત્વના પ્રોજેકટસ માટે રાજ્યની તીજોરીને બોજો પડે નહીં તે રીતે સીધી આર્થિક સહાય મેળવી શકશે અને તેની ચૂકવણી કરી શકશે. આ માર્ગરેખાઓને મંજૂરી મળવાથી સરકારના સમાવેશી વિકાસને પ્રોત્સાહન આપવાના અને અર્થતંત્રને મજબૂત કરવાના ધ્યેયનો પુનરૂચ્ચાર થયો છે.
AP/J.Khunt/TR/GP
(Visitor Counter : 162
રેલવે મંત્રાલય
રેલવેએ 2500 કોચને આઇસોલેશન કોચમાં રૂપાંતરિત કર્યા; રેલવેએ અડધુ પ્રારંભિક લક્ષ્ય ખૂબ જ ઝડપથી હાંસલ કર્યું
તાકીદની સ્થિતિને પહોંચી વળવા 40000 આઇસોલેશન બેડ તૈયાર
દરરોજ સરેરાશ 375 કોચનું રૂપાંતરણ કરાય છે
સમગ્ર ભારતમાં યુદ્ધના ધોરણે કામ ચાલી રહ્યું છે
કોવિડ-19ને ખતમ કરવાના રાષ્ટ્રના પ્રયાસોમાં વધુ મદદ કરવા માટે ભારતીય રેલવેએ તમામ તાકાત અને સંસાધનોને દેશના આ પ્રયાસો પાછળ કામે લગાડી દીધા છે. ખૂબ ટૂંકાગાળામાં, રેલવેએ પ્રારંભિક સ્તરે 5000 કોચનું રૂપાંતરણ કરવાના લક્ષ્યમાંથી અડધું લક્ષ્ય હાસલ કરીને 2500 કોચને આઇસોલેશન કોચમાં રૂપાંતરિત કરી દીધા છે.
લૉકડાઉનના સમય દરમિયાન, જ્યારે ખૂબ મર્યાદિત સંખ્યામાં જ માણસો ઉપલબ્ધ છે અને તેમના પ્રત્યે વધુ વ્યવહાર રહેવાની અને તેમને ફેરવતા રહેવાની જરૂર છે ત્યારે, રેલવેના વિવિધ ઝોને આટલા ટૂંકા સમયગાળા મોટી સંખ્યામાં કોચનું રૂપાંતરણ કરવાનું અશક્ય લાગતું કામ પાર પાડ્યું છે. 2500 કોચનું રૂપાંતરણ કરવાથી હવે તાકીદની સ્થિતિને પહોંચી વળવા માટે 40000 આઇસોલેશન બેડ તૈયાર થઇ ગયા છે.
આઇસોલેશન કોચની પ્રતિકૃતિને મંજૂરી મળી ગઇ પછી તાત્કાલિક ઝોનલ રેલવે દ્વારા રૂપાંતરણની પ્રક્રિયા શરૂ કરી દેવામાં આવી છે. ભારતીય રેલવે દ્વારા દરરોજ સરેરાશ 375 કોચનું રૂપાંતરણ કરવામાં આવે છે. આ કામ દેશમાં 133 જગ્યાએ થઇ રહ્યું છે.
તબીબી માર્ગદર્શિકા બહાર પાડવામાં આવી તે અનુસાર કોચ તૈયાર કરવામાં આવ્યા છે. જરૂરિયાત અને માપદંડો અનુસાર દર્દીઓને શક્ય હોય તેવી શ્રેષ્ઠ સુવિધા અને તબીબી દેખરેખ મળી રહે તેવા પ્રયાસો અહીં કરવામાં આવ્યા છે.
અહિં નોંધપાત્ર છે કે, આ આઇસોલેશન કોચ માત્ર આકસ્મિક સ્થિતિની તૈયારી તરીકે રૂપાંતરિત કરવામાં આવી રહ્યા છે અને કોવિડ-19 સામેની લડાઇમાં આરોગ્ય મંત્રાલયના પ્રયાસોનો એક હિસ્સો છે.
(
પ્રધાનમંત્રીનું કાર્યાલય
પ્રધાનમંત્રીએ મેક્સિકોના રાષ્ટ્રપતિને ઝડપથી સ્વસ્થ થવાની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મેક્સિકોના રાષ્ટ્રપતિ એચ.ઇ. એન્ડ્રેસ મેન્યુઅલ લોપેઝ ઓબ્રાડોર COVID-19 માંથી ઝડપી પુનઃપ્રાપ્તિ કરે એવી શુભેચ્ચા પાઠવી હતી.
પ્રધાનમંત્રીએ સ્પેનિશમાં ટ્વીટ કરીને શુભેચ્છા પાઠવી હતી.
"Mis mejores deseos para el Presidente @lopezobrador_ por una pronta recuperación del Covid-19."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્ટીલ મંત્રાલય
રાષ્ટ્રીય ખનિજ વિકાસ નિગમ એ 80મા સ્કૉચ સંમેલન 2022માં બે પુરસ્કાર જીત્યા
પોલાદ મંત્રાલય અંતર્ગત રાષ્ટ્રીય ખનિજ વિકાસ નિગમ  ભારતનું સૌથી મોટું આયર્ન ઓરનું ઉત્પાદક છે. આ નિગમો હાલમાં સ્કોૉચ નવી દિલ્હી દ્વારા આયોજિત 80મા સ્કૉચ સંમેલન અને સ્કૉચ પુરસ્કારોમાં એક સુવર્ણ અને એક રજત પુરસ્કાર પ્રાપ્ત કર્યો છે. સ્કૉચ સંમેલનનો વિષય ‘બીએફએસઆઈ અને જાહેર ક્ષેત્ર ઉપક્રમની સ્થિતિ’ હતો.
એનએમડીસીએ એનએમડીસી આઈટીઆઈ ભાંસીના માધ્યમથી દંતેવાડા જિલ્લામાં ‘ટેકનિકલ શિક્ષણ અને કૌશલ્ય વિકાસ સંવર્ધન’ પરિયોજના માટે સામાજિક દાયિત્વ શ્રેણીમાં સુવર્ણ પુરસ્કાર તથા ડિજિટલ સમાવેશન શ્રેણીમાં ઈઆરપી કાર્યાન્વયન માટે ‘પ્રોજેક્ટ કલ્પતરૂ’ માટે રજત પુરસ્કાર જીત્યા છે. આ પુરસ્કાર એનએમડીસીના અધ્યક્ષ તેમજ મેનેજિંગ ડાયરેક્ટર શ્રી સુમિત દેવ તરફથી શ્રી અમિતાભ મુખરજી, ડાયરેક્ટર એ વીડિયો કોન્ફરન્સના માધ્યમથી પ્રાપ્ત કર્યા.
આ સ્કૉચ પુરસ્કાર વિજેતાઓને તેમની વેબસાઈટ પર મૂકેલા આવેદન પત્ર, જ્યુરી સમક્ષ પ્રસ્તુતિકરણ પછી ત્રણ રાઉન્ડના લોકપ્રિય ઓનલાઈન વોટિંગ અને જ્યુરી મૂલ્યાંકનના બીજા રાઉન્ડના આધારે વિજેતાઓને પ્રદાન કરવામાં આવ્યા છે. ઉપરોક્ત સિવાય, એનએમડીસીને કલ્પતરૂ પરિયોજનાના સુગમતાપૂર્વક ડિજિટાઈઝેશનના ઉલ્લેખનીય પ્રયાસો, દંતેવાડા જેવા સુદૂર જિલ્લાઓમાં સીએસઆરના માધ્યમથી ટેકનિકલ શિક્ષણ અને કૌશલ્ય વિકાસનો વિસ્તાર તથા કોવિડનો મુકાબલો કરવાની શ્રેણીમાં ‘પરિયોજના સુરક્ષા પ્રથમ’ માટે ત્રણ સ્કૉચ - ઓર્ડર ઓફ મેરિટ પુરસ્કાર પણ પ્રાપ્ત થયા છે.
આ ઉપલબ્ધઇ પર એનએમડીસીના અધ્યક્ષ તેમજ મેનેજિંગ ડાયરેક્ટર, શ્રી સુમિત દેવે કહ્યું, ‘હું રાષ્ટ્રની સેવા માટે એનએમડીસીના પ્રયાસો-ભલે તે કૌશલ્ય વિકાસ તેમજ તાલીમના માધ્યમથી દંતેવાડામાં યુવાનોના જીવનમાં પરિવર્તન લાવવાનું હોય અથવા કુશળ સંચાલન માટે અમારી ઉત્પાદન પ્રક્રિયાઓમાં ડિજિટલીકરણને એકીકૃત કરવાનું હોય બંનેમાં એનએમડીસીના પ્રયાસોને માન્યતા આપવા માટે હું સ્કૉચનો આભાર વ્યક્ત કરૂં છું. એનએમડીસી સકારાત્મક સામાજિક વિકાસ પર જાગૃતિથી ભાર આપવાની સાચે કાચા માલની માગ પૂરી કરવા માટે એનએમડીસીની આકરી મહેનતનું અનોખું એકીકરણ મને એનએમડીસી ટીમના સભ્ય હોવા પર ગૌરવની અનુભૂતિ કરાવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
પ્રધાનમંત્રીનું કાર્યાલય
પીએમએ પૂર્વોત્તરના સર્વાંગી વિકાસ માટે પરિવર્તનકારી પહેલો શેર કરી - 'પૂર્વોત્તર કલ્યાણના 8 વર્ષ'
પ્રધાનમંત્રી શ્રી નરેન્દ્ર મોદીએ તેમની વેબસાઈટ, નમો એપ અને MyGov પરથી છેલ્લા 8 વર્ષની સુનાવણી દરમિયાન પૂર્વોત્તરના સર્વાંગી વિકાસ માટે પરિવર્તનકારી પહેલો વિશે લેખો અને ટ્વીટ થ્રેડ શેર કર્યા છે.
પ્રધાનમંત્રીએ ટ્વીટ કર્યું:
“છેલ્લા 8 વર્ષોમાં પૂર્વોત્તરમાં અભૂતપૂર્વ વિકાસ જોવા મળ્યો છે. ઈન્ફ્રાસ્ટ્રક્ચર નિર્માણ, બહેતર આરોગ્ય સંભાળ, શિક્ષણ સુનિશ્ચિત કરવા અને પ્રદેશના વિવિધ રાજ્યોની સમૃદ્ધ સંસ્કૃતિઓને લોકપ્રિય બનાવવા પર ધ્યાન કેન્દ્રીત કરવામાં આવ્યું છે. #8YearsOfPurvottarKalyan"
"પૂર્વોત્તરના સર્વાંગી વિકાસ માટે પરિવર્તનકારી પહેલ. #8YearsOfPurvottarKalyan"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કારગિલ વિજય દિવસ પર કારગિલ યુદ્ધના નાયકોને યાદ કર્યા
પ્રધાનમંત્રી શ્રી નરેન્દ્ર મોદીએ કારગિલ વિજય દિવસના અવસર પર કારગિલ યુદ્ધના શહીદોને શ્રદ્ધાંજલિ આપી છે. શ્રી મોદીએ કહ્યું કે કારગિલ વિજય દિવસ ભારતના તે અદ્ભુત બહાદુરોની શૌર્ય ગાથાને સામે લાવે છે, જેઓ હંમેશા દેશવાસીઓ માટે પ્રેરણારૂપ રહેશે.
એક ટ્વીટમાં, પ્રધાનમંત્રીએ કહ્યું;
“કારગિલ વિજય દિવસ ભારતના તે અદ્ભુત બહાદુરોની શૌર્ય ગાથાને સામે લાવે છે, જેઓ હંમેશા દેશવાસીઓ માટે પ્રેરણા બની રહેશે. આ ખાસ દિવસે, હું મારા હૃદયના ઊંડાણથી તેમને નમન કરું છું અને વંદન કરું છું. જય હિંદ!"
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 27.28 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.82 કરોડથી વધુ ડોઝ ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 27.28 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 25,45,45,692 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.82 કરોડ  થી વધુ કોવિડ રસી ઉપલબ્ધ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
રાષ્ટ્રપતિએ આંતરરાષ્ટ્રીય સૈન્ય ઔષધિ સમિતિના 42મા વિશ્વ કોંગ્રેસના સમાપન સમારોહને સંબોધન કર્યું
નવી દિલ્હી, 24-11-2017
રાષ્ટ્રપતિ શ્રી રામ નાથ કોવિન્દે આજે  નવી દિલ્હીમાં આંતરરાષ્ટ્રીય સૈન્ય ઔષધિ સમિતિ ના 42માં વિશ્વ કોંગ્રેસના સમાપન સમારોહને સંબોધન કર્યું.
આ પ્રસંગે રાષ્ટ્રપતિએ કહ્યું કે લગભગ એક સદીથી આઈસીએમએમ આખી દુનિયામાં સૈન્ય ઔષધિના ક્ષેત્રમાં શ્રેષ્ઠ કામ કરી રહ્યું છે. પોતાના ક્ષેત્રિય અને વિશ્વ કોંગ્રેસ દ્વારા આઈસીએમએમ આદાન-પ્રદાન અને અર્થપૂર્ણ શીખ માટે એક વૈશ્વિક મંચ ઉપલબ્ધ કરે છે.
રાષ્ટ્રપતિ મહોદયે કહ્યું કે સૈન્ય સેવા સેના માટે એક મહત્વપૂર્ણ સ્તંભ છે. ભારતીય સશસ્ત્ર દળ તબીબી સેવા ન માત્ર સશસ્ત્ર સેનાઓને શ્રેષ્ઠ તબીબી સેવા પૂરી પાડે છે, ઉપરાંત શાંતિ અને યુદ્ધ કાળમાં આખા રાષ્ટ્રની સેવા કરે છે. સશસ્ત્ર દળ તબીબી સેવાઓના નિવારણ, ઉપચાર અને પુનર્વાસના કાર્યોમાં લાગી જાય છે તથા સેવારત સૈનિકો અને તેમના પરિવારજનો સાથે પૂર્વ સૈનિકોને પણ તબીબી સેવા પ્રદાન કરે છે.
NP/J.Khunt/GP
(Visitor Counter : 34
પ્રધાનમંત્રીનું કાર્યાલય
પીએમએ ડીઓપીટી દ્વારા આયોજિત ચિંતન શિબિરમાં હાજરી આપી
પ્રધાનમંત્રી શ્રી નરેન્દ્ર મોદીએ આજે ડીઓપીટી દ્વારા દ્વારા આયોજિત ચિંતન શિબિરમાં હાજરી આપી હતી.
પ્રધાનમંત્રી શ્રીએ ટ્વીટ કર્યું:
"@DoPTGoI દ્વારા આયોજિત ચિંતન શિબિરમાં હાજરી આપી. અધિકારીઓ સાથે વાર્તાલાપ કર્યો અને વિભાગમાં સુમેળ અને કાર્યક્ષમતામાં વધુ સુધારો કરવાની રીતો પર પ્રકાશ પાડ્યો."
YP/GP/JD
(
પ્રધાનમંત્રીનું કાર્યાલય
સંસદના ચોમાસુ સત્ર અગાઉ પ્રધાનમંત્રીના નિવેદનનો મૂળપાઠ
નવી દિલ્હી, 17-07-2017
નમસ્કાર દોસ્તો,
આજે ચોમાસુ સત્રનો પ્રારંભ થઈ રહ્યો છે. ગરમી બાદ ‘પહેલો વરસાદ નવી સુગંધ માટીમાં ભરી દે છે’ જો કે આ ચોમાસુ સત્ર જીએસટીની સફળ વર્ષાના કારણે ‘આખું સત્ર નવી સુગંધ અને નવી ઉમંગથી ભરપુર થયું હશે. જ્યારે દેશના દરેક રાજકીય પક્ષ, દરેક સરકારો માત્ર અને માત્ર રાષ્ટ્રહિતના ત્રાજવા પર તોલ કરીને નિર્ણય લે છે, તો કેટલું મહત્વપૂર્ણ રાષ્ટ્રહિતનું કામ થાય છે, એ જીએસટી દ્વારા સફળ અને સિદ્ધ થઈ ગયું છે. ‘Growing Stronger Together’ એ જીએસટી spiritનું બીજું નામ છે. આ સત્ર પણ એ જીએસટી spiritની સાથે આગળ વધે.
આ સત્ર અનેકરૂપથી મહત્વપૂર્ણ છે. 15 ઓગષ્ટના રોજ આઝાદીના સાત દશકની યાત્રા પૂર્ણ કરી રહ્યા છે. 09 ઓગષ્ટના સત્ર દરમિયાન જ ઓગષ્ટ ક્રાંતીના 75 વર્ષ થઈ રહ્યા છે. ‘Quit India’ Movementના 75 વર્ષનો આ અવસર છે. આ સત્ર છે જ્યારે દેશને નવા રાષ્ટ્રપતિ અને નવા ઉપરાષ્ટ્રપતિને ચૂંટવાનો અવસર મળ્યો છે. એક પ્રકારથી રાષ્ટ્ર જીવનના અત્યંત મહત્વપૂર્ણ ઘટનાઓથી ભરેલો આ કાલખંડ છે. અને એટલે જ સ્વાભાવિક છે કે દેશવાસીઓનું ધ્યાન હંમેશાની જેમ આ ચોમાસૂ સત્ર પર ખાસ રહેશે.
જ્યારે આપણે ચોમાસુ સત્રનો પ્રારંભ કરી રહ્યા છીએ તો આ પ્રારંભમાં ‘આપણે દેશના એ ખેડૂતોને નમન કરીએ છીએ જે આ ઋતુમાં અથાગ પરિશ્રમ કરીને દેશવાસીઓની ખાદ્ય સુરક્ષાની વ્યવસ્થા કરે છે અને તેમને નમન કરતા આ સત્રનો પ્રારંભ થતો હોય છે.
આ ચોમાસુ સત્રમાં મને વિશ્વાસ છે કે દરેક રાજકીય પક્ષ, દરેક માન્ય સાંસદગણ રાષ્ટ્રહિતના મહત્વપૂર્ણ નિર્ણયો લઈને, ઉત્તમ સ્તરની ચર્ચા કરીને, દરેક વિચારમાં value-addition કરવાનો પ્રયત્ન, દરેક વ્યવસ્થામાં value-additionના પ્રયત્ન આપણે સૌ મળીને કરીશું, એવો મને પૂર્ણ વિશ્વાસ છે.
આપ સૌનો ખૂબ – ખૂબ આભાર !
AP/GP
(Visitor Counter : 78